
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ „VARPO“ VIDURINĖS MOKYKLOS VIDAUS PATALPŲ MODERNIZAVIMO IR LAUKO GERBŪVIO DARBŲ ĮRENGIMO PROJEKTO ĮTRAUKIMO Į 2014-2016 METŲ VALSTYBĖS INVESTICIJŲ PROGRAMĄ
2013 m. gegužės 30 d. Nr. T-217
Šakiai


Rajono savivaldybės taryba, vadovaudamasi Lietuvos  Respublikos  vietos savivaldos įstatymo (Žin., 1994, Nr. 55-1049; 2008, Nr. 113-4290) 7 straipsnio 7 punktu, 16 straipsnio 4 dalimi, Vyriausybės 2001 m. balandžio 26 d. nutarimu Nr. 478 „Dėl Valstybės lėšų, skirtų valstybės kapitalo investicijoms, planavimo, tikslinimo, naudojimo, apskaitos ir kontrolės tvarkos patvirtinimo“ (Žin., 2001, Nr. 37-1251; 2011, Nr. 24-1155), 2013 m. kovo 6 d. nutarimu Nr. 196 ,,Dėl Lietuvos Respublikos 2014 metų valstybės biudžeto ir savivaldybių biudžetų finansinių rodiklių projekto plano patvirtinimo“ (Žin., 2013, Nr. 026-1258) ir atsižvelgdama į rajono savivaldybės 2011-2017 metų plėtros strateginio plano 2 prioriteto (visuomenės švietimo, mokymo(si) ir sveikatingumo gerinimas, socialinio saugumo užtikrinimas) 2.2. tikslo (pagerinti mokymo, ugdymo ir švietimo paslaugų kokybę) 2.2.5. uždavinio (modernizuoti mokymo įstaigų materialinę bazę) priemonės 2.2.5.1. pavadinimą – renovuoti ir modernizuoti ikimokyklinio ugdymo įstaigas ir mokyklas: „Varpo“, Lekėčių, Sintautų mokyklas, Kudirkos Naumiesčio Vinco Kudirkos gimnaziją, Kudirkos Naumiesčio Vinco Kudirkos gimnazijos skyriaus-darželį „Linelis“, Sintautų vaikų darželį ,,Vyturėlis“, n u s p r e n d ž i a:

            1. Pritarti ir siūlyti Lietuvos Respublikos Švietimo ir mokslo ministerijai įtraukti į 2014-2016 metų valstybės investicijų  programą investicijų projektą ,,Šakių „Varpo“ vidurinės mokyklos vidaus patalpų modernizavimas ir lauko gerbūvio atstatymo darbai“.  

2. Finansuoti investicijų projektą iš rajono savivaldybės biudžeto, skiriant iki 20 procentų lėšų nuo bendrosios projekto vertės.
Meras                                                                                                         
Juozas Bertašius

